CELEX: C2006/237/38
Language: da
Date: 2006-09-30 00:00:00
Title: Sag F-93/06: Sag anlagt den 16. august 2006 — Dethomas mod Kommissionen

30.9.2006   
            
            
               DA
            
            
               Den Europæiske Unions Tidende
            
            
               C 237/22
            
         Sag anlagt den 16. august 2006 — Dethomas mod Kommissionen
   (Sag F-93/06)
   (2006/C 237/38)
   Processprog: fransk
   Parter
   
      Sagsøger: Bruno Dethomas (Rabat, Marokko) (ved avocats S. Orlandi, A. Coolen, J.-N. Louis og E. Marchal)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Annullation af kommissionens afgørelse af 11. januar 2006 om udnævnelse af sagsøgeren til prøveansat tjenestemand ved De Europæiske Fællesskaber som chef for Kommissionens faste delegation i Marokko i Generaldirektoratet »Eksterne Forbindelser«, for så vidt som sagsøgerens indplacering herved fastsættes til lønklasse A*14, løntrin 2.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren indgav under sin ansættelse som midlertidig ansat med indplacering i lønklasse A*14, løntrin 8, ansøgning til stillingen i stillingsopslag KOM/229/04 med henblik på besættelsen af stillingen som chef for Kommissionens faste delegation i Marokko (1). Hans ansøgning blev imødekommet og han blev udnævnt til prøveansat tjenestemand og indplaceret i lønklasse A*14, løntrin 2.
   Sagsøgeren har i stævningen anført, at Kommissionen, for så vidt han blev udnævnt til tjenestemand i samme lønklasse umiddelbart efter sin tjenesteperiode som midlertidig ansat, burde have indplaceret ham i lønklasse A*14, løntrin 8, i henhold til vedtægtens artikel 32, stk. 3. Kommissionen har ved ikke at have anvendt nævnte bestemmelse på ham begået en åbenbar retlig fejl.
   
      (1)  EUT C 246 A af 5.10.2004, s. 1.